CELEX: 52019PC0491
Language: sk
Date: 2019-10-23 00:00:00
Title: Odporúčanie ROZHODNUTIE RADY o poverení začať rokovania v mene Európskej únie s cieľom uzavrieť dohodu o partnerstve v odvetví udržateľného rybárstva a protokol s vládou Dánska a miestnou vládou Grónska

EURÓPSKA KOMISIA
            V Bruseli23. 10. 2019
            COM(2019) 491 final
            Odporúčanie
            ROZHODNUTIE RADY 
            o poverení začať rokovania v mene Európskej únie s cieľom uzavrieť dohodu o partnerstve v odvetví udržateľného rybárstva a protokol s vládou Dánska a miestnou vládou Grónska
            {SWD(2019) 385 final} - {SWD(2019) 386 final}
            
               
         
         
            
               DÔVODOVÁ SPRÁVA
            
            
               1.
                     KONTEXT ODPORÚČANIA
            
            
               •Dôvody a ciele návrhu
            
            
               Komisia navrhuje vyrokovať novú dohodu o partnerstve v odvetví udržateľného rybárstva a protokol s Grónskom, ktoré by zodpovedali potrebám flotily Únie a boli by v súlade s nariadením (EÚ) č. 1380/2013
                  1
                o spoločnej rybárskej politike (SRP) a so závermi Rady z 19. marca 2012 týkajúcimi sa oznámenia Komisie o vonkajšom rozmere spoločnej rybárskej politiky.
            
            
               •Súlad s existujúcimi ustanoveniami v tejto oblasti politiky
            
            
               
                  Súčasná dohoda o partnerstve v sektore rybolovu medzi EÚ a Grónskom
                     2
                   bola podpísaná 28. júna 2007
                     3
                  . S cieľom začleniť niektoré ustanovenia nariadenia (EÚ) č. 1380/2013
                     4
                  , na ktoré sa uvedená dohoda nevzťahuje, sa navrhuje vyrokovať novú dohodu o partnerstve v odvetví udržateľného rybárstva. 
               
               
                  Súčasný päťročný protokol
                     5
                   k dohode vstúpil do platnosti 1. januára 2016
                     6
                   a jeho platnosť uplynie 31. decembra 2020. Stanovujú sa v ňom rybolovné možnosti pre flotilu Únie, ako aj zodpovedajúci finančný príspevok, ktorý má uhradiť Únia a vlastníci plavidiel z EÚ. 
               
            
            
               Súčasný protokol umožňuje flotile EÚ loviť v grónskych vodách tresku škvrnitú, pelagické sebastesy a sebastesy žijúce pri morskom dne, halibuta tmavého, krevety, dlhochvosta tuponosého a korušku polárnu s orientačnými ročnými rybolovnými možnosťami na úrovni 42 726 ton. Do rybolovu sú zapojené plavidlá z ôsmich členských štátov (Dánsko, Estónsko, Francúzsko, Nemecko, Lotyšsko, Litva, Švédsko a Spojené kráľovstvo). EÚ zároveň prevádza časť dohodnutej kvóty na Nórsko a Faerské ostrovy výmenou za prístup plavidiel EÚ do ich vôd. Okrem poplatkov, ktoré flotila Únie platí Grónsku, platí EÚ ročnú náhradu vo výške 13 168 978 EUR (vypočítanú na základe referenčných cien za každý druh) vrátane finančnej rezervy vo výške 1 700 000 EUR na prípadné dodatočné množstvá. Z rozpočtu EÚ sa tiež poskytuje suma 2 931 999 EUR na podporu odvetvovej politiky rybolovu Grónska. 
            
            
               
                  Ide o dohodu, ktorá sa týka zmiešaných druhov. Prideľovanie kvót členským štátom podlieha ustanoveniam nariadenia, ktoré sa týkajú celkového povoleného výlovu a kvót
                     7
                  . Dohody o partnerstve v odvetví udržateľného rybárstva pomáhajú presadzovať ciele SRP na medzinárodnej úrovni a zabezpečujú, aby rybolovné činnosti Únie mimo jej vôd vychádzali z tých istých zásad a noriem, ktoré sa uplatňujú v rámci práva Únie. Navyše podporujú vedeckú spoluprácu medzi EÚ a jej partnermi, ako aj transparentnosť a udržateľnosť v záujme lepšieho riadenia rybolovných zdrojov, slúžia na zlepšenie správy, a to prostredníctvom podpory monitorovania, kontroly činností domácich i zahraničných flotíl a dohľadu nad nimi, ako aj prostredníctvom zabezpečovania finančných prostriedkov na boj proti nezákonnému, nenahlásenému a neregulovanému rybolovu. Prispievajú k udržateľnému rozvoju miestneho odvetvia rybárstva, ako aj k podpore rastu a dôstojných pracovných podmienok súvisiacich s námornou činnosťou. Posilňujú postavenie EÚ v medzinárodných a regionálnych rybárskych organizáciách (v prípade Grónska najmä v Medzinárodnej rade pre výskum mora a v Organizácii pre rybolov v severozápadnom Atlantiku)
                     8
                  . 
               
            
            
               •Súlad s ostatnými politikami Únie
            
            
               
                  Rokovania o uzavretí novej dohody a protokolu s Grónskom sú v súlade s vonkajšou činnosťou EÚ voči zámorským krajinám a územiam (ZKÚ), a najmä s jej cieľmi týkajúcimi sa demokratických zásad a ľudských práv. 
               
            
            
               2.
                     PRÁVNE PRVKY ODPORÚČANIA 
            
            
               •Právny základ
            
            
               
                  Právnym základom rozhodnutia je článok 218 Zmluvy o fungovaní Európskej únie (ZFEÚ), v ktorom sa stanovuje postup dojednávania a uzatvárania medzinárodných dohôd.
               
            
            
               •Subsidiarita (v prípade inej ako výlučnej právomoci) 
            
            
               
                  Neuplatňuje sa (ide o výlučnú právomoc).
               
            
            
               •Proporcionalita
            
            
               
                  Rozhodnutie je primerané sledovanému cieľu.
               
            
            
               •Výber nástroja
            
         
         
            
               
                  Tento nástroj vychádza z článku 218 ods. 3 a 4 ZFEÚ.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Komisia vykonala v roku 2019 hodnotenie ex post súčasnej dohody o partnerstve v sektore rybolovu a protokolu s Grónskom a hodnotenie ex ante ich možného obnovenia. Jej závery sa uvádzajú v samostatnom pracovnom dokumente útvarov Komisie. 
               
               
                  Z hodnotenia vyplynulo, že odvetvie rybolovu EÚ má jednoznačný záujem o rybolov v Grónsku a že obnovenie dohody a protokolu by prispelo k lepšiemu riadeniu rybárstva v tomto regióne. 
               
               
                  Pre EÚ je dôležité zachovať si nástroj, ktorý jej umožní intenzívnu odvetvovú spoluprácu s významným aktérom v rámci správy oceánov na subregionálnej úrovni vzhľadom na rozlohu rybolovnej oblasti, ktorá patrí do jeho právomoci. To umožní EÚ posilniť si svoju úlohu v rámci severského rybolovu, a to aj vďaka výmene kvót s Nórskom a Faerskými ostrovmi. 
               
               
                  Pre plavidlá EÚ to znamená zachovanie prístupu k významnej rybolovnej oblasti v záujme rozvíjania stratégií lovu v kontexte viacročného medzinárodného právneho rámca. 
               
               
                  Zámerom grónskych orgánov je udržiavať vzťahy s EÚ s cieľom posilniť správu oceánov a získať výhody vyplývajúce zo špecializovanej podpory v danom odvetví, z ktorej sa poskytuje viacročné financovanie riadenia rybárstva. 
               
            
            
               •Konzultácie so zainteresovanými stranami
            
            
               
                  V rámci hodnotenia viedla Komisia konzultácie s členskými štátmi, zástupcami odvetvia, medzinárodnými organizáciami občianskej spoločnosti, ako aj s grónskymi úradmi pre rybárstvo a tamojšou občianskou spoločnosťou. 
               
            
            
               •Získavanie a využívanie expertízy
            
            
               
                  Neuplatňuje sa.
               
            
            
               •Posúdenie vplyvu
            
            
               
                  Neuplatňuje sa.
               
            
            
               •Regulačná vhodnosť a zjednodušenie
            
            
               
                  Neuplatňuje sa.
               
            
            
               •Základné práva
            
            
               
                  V navrhovaných smerniciach na rokovania (uvedených v prílohe k tomuto rozhodnutiu) sa Komisia vyzýva, aby vyrokovala začlenenie doložky o dôsledkoch porušovania ľudských práv a demokratických zásad do novej dohody o partnerstve v odvetví udržateľného rybárstva.
               
            
            
               4.
                     VPLYV NA ROZPOČET
            
            
               V novom protokole sa stanoví vyplatenie finančného príspevku Grónsku. Každý rok sa do rozpočtového riadku určeného pre dohody o partnerstve v odvetví udržateľného rybárstva (11 03 01) začlenia príslušné rozpočtové prostriedky z hľadiska viazaných a platobných rozpočtových prostriedkov, ktoré sú zlučiteľné s finančným plánovaním príslušného viacročného finančného rámca (VFR). Sumy pre záväzky a platby sa stanovujú v rámci každoročného rozpočtového postupu vrátane riadku rezerv pre protokoly, ktoré na začiatku roka ešte nenadobudli platnosť
                  9
               .
            
         
         
            
               5.
                     ĎALŠIE PRVKY
            
            
               •Plány vykonávania a monitorovanie, hodnotenie a podávanie správ
            
            
               
                  Rokovania by sa mali začať v štvrtom štvrťroku 2019.
               
            
            
               
            
               •Podrobné vysvetlenie konkrétnych ustanovení návrhu
            
            
               
                  Komisia odporúča:
               
               
                  aby Rada poverila Komisiu začatím a vedením rokovaní s Grónskom s cieľom uzavrieť novú dohodu o partnerstve v odvetví udržateľného rybárstva a protokol k nej,
               
               
                  aby rokovania prebiehali na základe konzultácií s osobitným výborom v súlade so ZFEÚ a
               
               
                  aby Rada schválila smernice na rokovania pripojené k tomuto odporúčaniu. 
               
            
            
               Odporúčanie
            
            
               ROZHODNUTIE RADY
            
            
               o poverení začať rokovania o dohode o partnerstve v odvetví udržateľného rybárstva a protokole medzi Európskou úniou a vládou Dánska a miestnou vládou Grónska
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 218 ods. 3 a 4,
            
            
               so zreteľom na odporúčanie Európskej komisie,
            
            
               keďže:
            
            
               Dohoda o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej a Protokol, ktorým sa stanovujú rybolovné možnosti a finančný príspevok ustanovené v uvedenej dohode
                  10
               , boli podpísané 28. júna 2007. Po skončení platnosti uvedeného protokolu bol podpísaný a 1. januára 2016 nadobudol platnosť nový protokol
                  11
               . Jeho platnosť sa končí 31. decembra 2020.
            
            
            
               Dohoda o partnerstve v sektore rybolovu sa nevzťahuje na určité ustanovenia nariadenia Európskeho parlamentu a Rady (EÚ) č. 1380/2013
                  12
               . Mali by sa stanoviť aj rybolovné možnosti a finančný príspevok, ktoré sa budú uplatňovať od 1. januára 2021 po blížiacom sa uplynutí platnosti súčasného protokolu. Komisia preto navrhuje vyrokovať novú dohodu a protokol, ktoré spĺňajú potreby flotily Únie a zároveň sú v súlade s nariadením (EÚ) č. 1380/2013. 
            
            
         
         
            
               Mali by sa preto začať rokovania s cieľom uzavrieť novú dohodu o partnerstve v odvetví udržateľného rybárstva a protokole s vládou Dánska a miestnou vládou Grónska, 
            
            
               PRIJALA TOTO ROZHODNUTIE: 
            
            
               Článok 1
            
            
               Komisia sa týmto poveruje rokovať v mene Únie o novej dohode o partnerstve v odvetví udržateľného rybárstva a protokole s vládou Dánska a miestnou vládou Grónska.
            
            
            
            
            
               Článok 2
            
            
               Rokovania budú prebiehať na základe konzultácií s pracovnou skupinou Rady pre vonkajšiu rybársku politiku a v súlade so smernicami na rokovania stanovenými v prílohe k tomuto rozhodnutiu.
            
            
               Článok 3
            
            
            
               Toto rozhodnutie je určené Komisii.
            
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
               
               
                  
                     (2)
                  
                        Ú. v. EÚ L 172, 30.6.2007.
               
               
                  
                     (3)
                  
                        
                  https://www.consilium.europa.eu/en/documents-publications/treaties-agreements/agreement/?id=2007046&DocLanguage=en
                  .
                   
               
               
                  
                     (4)
                  
                        Časť VI hlava II nariadenia (EÚ) č. 1380/2013.
               
               
                  
                     (5)
                  
                        Ú. v. EÚ L 305, 21.11.2015, s. 1. 
               
               
                  
                     (6)
                  
                        
                  https://www.consilium.europa.eu/en/documents-publications/treaties-agreements/agreement/?id=2015055&DocLanguage=en
                  .
               
               
                  
                     (7)
                  
                        Nariadenie Rady (EÚ) 2019/124 z 30. januára 2019, ktorým sa na rok 2019 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 29, 31.1.2019, s. 1).
               
               
                  
                     (8)
                  
                        
                  https://www.nafo.int/
                  .
               
               
                  
                     (9)
                  
                        Kapitola 40 (riadok rezerv 40 02 41) v súlade s medziinštitucionálnou dohodou o VFR (2013/C 373/01).
               
               
                  
                     (10)
                  
                        Ú. v. EÚ L 172, 30.6.2007.
               
               
                  
                     (11)
                  
                        
                  https://www.consilium.europa.eu/en/documents-publications/treaties-agreements/agreement/?id=2015055&DocLanguage=en
                  .
               
               
                  
                     (12)
                  
                        Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
               
            
      
    ---documentbreak--- 
      
         
               EURÓPSKA KOMISIA
            V Bruseli23. 10. 2019
            COM(2019) 491 final
            PRÍLOHA 
            k
            odporúčaniu
            týkajúcemu sa ROZHODNUTIA RADY o poverení začať rokovania v mene Európskej únie s cieľom uzavrieť dohodu o partnerstve v odvetví udržateľného rybárstva a protokol s vládou Dánska a miestnou vládou Grónska
            {SWD(2019) 385 final} - {SWD(2019) 386 final}
            
               
         
         
            
               PRÍLOHA
            
            
               Smernice na rokovania o dohode o partnerstve v odvetví udržateľného rybárstva a protokole medzi Európskou úniou a vládou Dánska a miestnou vládou Grónska
            
            
               1.Cieľom rokovaní je uzavrieť dohodu o partnerstve v odvetví udržateľného rybárstva a protokol medzi EÚ a Grónskom v súlade s nariadením (EÚ) č. 1380/2013 a so závermi Rady z 19. marca 2012 týkajúcimi sa oznámenia Komisie o vonkajšom rozmere spoločnej rybárskej politiky.
            
            
               2.V dohode o partnerstve v odvetví udržateľného rybárstva by sa mal stanoviť rámec, všeobecné zásady a ciele, ktoré budú tvoriť základ nového partnerstva s Grónskom. Mala by preto obsahovať doložku o zrušení aktuálnej dohody o partnerstve v sektore rybolovu uzavretej medzi zmluvnými stranami. 
            
            
               3.Nové partnerstvo by malo podporovať udržateľný a zodpovedný rybolov a zároveň zabezpečiť vzájomné výhody pre EÚ a Grónsko. Komisia by sa v priebehu rokovaní mala zamerať najmä na dosiahnutie cieľov, ktoré sú podrobne stanovené ďalej v texte:
            
            
               ·zabezpečiť rybárskej flotile EÚ prístup do rybolovnej zóny Grónska a potrebné oprávnenia na rybolov v tejto zóne, 
            
            
               ·zabezpečiť environmentálnu udržateľnosť rybolovných činností a podporovať správu oceánov na medzinárodnej úrovni s ohľadom na najlepšie dostupné vedecké odporúčania a príslušné plány riadenia, ktoré prijali regionálne organizácie pre riadenie rybárstva (RFMO). Rybolovné činnosti by sa mali zameriavať výhradne na dostupné zdroje a zohľadňovať rybolovnú kapacitu miestnej flotily s osobitným dôrazom na vysoko migračnú povahu dotknutých populácií,
            
            
               ·snažiť sa získať primeraný podiel na prebytkových rybolovných zdrojoch, ktorý by bol plne úmerný záujmom flotily EÚ, ak sa o tieto zdroje zaujímajú aj flotily tretích krajín,
            
            
               ·uplatňovať rovnaké technické podmienky pre všetky flotily tretích krajín s ohľadom na možný prevod časti dohodnutých kvót EÚ na iné severské krajiny, 
            
            
               ·zabezpečiť, aby finančný príspevok EÚ na prístup k rybolovu vychádzal z minulých i očakávaných budúcich činností flotily EÚ v danom regióne s ohľadom na najlepšie a najaktuálnejšie vedecké posúdenia,
            
            
               ·nadviazať dialóg s cieľom posilniť vykonávanie zodpovednej rybárskej politiky Grónska v súvislosti s jeho rozvojovými cieľmi, najmä pokiaľ ide o riadenie rybárstva, boj proti nezákonnému, nenahlásenému a neregulovanému rybolovu, kontrolu a monitorovanie rybolovných činností a dohľad nad nimi a poskytovanie vedeckého poradenstva,
            
            
               ·zahrnúť doložku o dôsledkoch porušovania ľudských práv a demokratických zásad, 
            
            
               ·zabezpečiť, aby protokol prispieval k podpore rastu a dôstojnej práci v oblasti námornej činnosti pri zohľadnení relevantných dohovorov Medzinárodnej organizácie práce.
            
            
               4.V protokole by sa mali stanoviť najmä tieto aspekty:
            
            
               ·rybolovné možnosti, ktoré sa majú udeliť flotile EÚ, podľa kategórií,
            
            
               ·finančná náhrada stanovená pre Grónsko a príslušné platobné podmienky a
            
            
               ·suma, ktorá sa má vyplatiť v rámci odvetvovej podpory, a mechanizmy na jej vykonanie.